Segaja
Segajad ehk summutamisjaamad olid raadiojaamad muuhulgas Nõukogude Liidus lääneriikide raadiojaamade summutamiseks. Summutati peamiselt Ameerika Häält, Raadio Vaba Euroopat, BBC-d, aga ka tollaseid Hiina ja Albaania venekeelseid raadiojaamu. Eestis olid "segajad" Tallinnas, Tartus ja Pärnus. Raadio- ja televisioonijaamade summutamist on esinenud ja esineb praegugi teistes riikides (Hiina, Kuuba, Põhja-Korea, Lõuna-Korea, Iraan).